AndreaBozzo/ceres-open-data-index huggingface dataset:
Sairauspäivärahojen saajat ja maksetut etuudet sairauspääryhmittäin

Tämä tietoaineisto liittyy Kelan tilastotietokanta Kelaston dynaamisiin raportteihin Sairauspäivärahojen saajat ja maksetut sairauspäivärahat 2020- ja Sairauspäivärahojen saajat ja maksetut sairauspäivärahat 1993-2019. 

Aineistossa on tietoja vuositasolla vuodesta 2004 alkaen ja kuukausitasolla vuodesta 2020 alkaen. Vuodesta 2020 alkaen saatavilla ovat vuosikertymätiedot, joista myös vuositiedot ovat poimittavissa. Tiedot päivittyvät kuukausittain 20. päivään mennessä.

Aineisto sisältää seuraavat etuudet: sairauspäiväraha, osasairauspäiväraha, YEL-päiväraha, tartuntatautipäiväraha ja luovutuspäiväraha. YEL-päivärahaa on maksettu vuodesta 2006 ja osasairauspäivärahaa vuodesta 2007 alkaen. 

Tietoja on etuuksia saaneiden henkilöiden lukumääristä, korvattujen päivien lukumääristä ja maksettujen etuuksien euromääristä. Alkaneiden kausien lukumäärä on saatavilla vuodesta 2020. Tietoja on maksetun etuuden, sairauspääryhmän sekä saajan sukupuolen, iän ja asuinkunnan mukaan. 

Aineisto on muodostettu etuuden maksuajankohdan mukaan.

Organization: Kela (Kansaneläkelaitos)
Sairauspäivärahojen saajat ja maksetut etuudet diagnooseittain, koko maa

Tämä tietoaineisto liittyy Kelan tilastotietokanta Kelaston dynaamisiin raportteihin Sairauspäivärahojen saajat ja maksetut sairauspäivärahat 2020- ja Sairauspäivärahojen saajat ja maksetut sairauspäivärahat 1993-2019. 

Aineistossa on tietoja vuositasolla vuodesta 2004 alkaen ja kuukausitasolla vuodesta 2020 alkaen. Vuodesta 2020 alkaen saatavilla ovat vuosikertymätiedot, joista myös vuositiedot ovat poimittavissa. Tiedot päivittyvät kuukausittain 20. päivään mennessä.

Aineisto sisältää seuraavat etuudet: sairauspäiväraha, osasairauspäiväraha, YEL-päiväraha, tartuntatautipäiväraha ja luovutuspäiväraha. YEL-päivärahaa on maksettu vuodesta 2006 ja osasairauspäivärahaa vuodesta 2007 alkaen. 

Tietoja on etuuksia saaneiden henkilöiden lukumääristä, korvattujen päivien lukumääristä ja maksettujen etuuksien euromääristä. Alkaneiden kausien lukumäärä on saatavilla vuodesta 2020. Tietoja on maksetun etuuden, saajan sukupuolen, iän ja diagnoosin mukaan. Diagnoosi esitetään enintään kolmen merkin tarkkuudella. Tämä aineisto sisältää vain koko maan tiedot.  

Aineisto on muodostettu etuuden maksuajankohdan mukaan.

Organization: Kela (Kansaneläkelaitos)
Suomen työkyvyttömyyseläkkeensaajat sairauden mukaan

Tämä tietoaineisto liittyy Kelan tilastotietokanta Kelaston dynaamiseen raporttiin Suomen työkyvyttömyyseläkkeen saajat sairauden mukaan. Aineistossa on vuoden lopun tiedot vuodesta 2003 alkaen. Tiedot päivittyvät vuosittain tavallisesti huhti- tai toukokuussa 20. päivään mennessä.

Aineistossa on tietoja työkyvyttömyyseläkkeen saajista, jotka saavat eläkettä kansan- ja /tai työeläkejärjestelmästä. Tietoja on sairauspääryhmän, sukupuolen, ikäryhmän, asuinmaan sekä asuinkunnan mukaan luokiteltuina.

Työkyvyttömyyseläkkeet sisältävät sekä täyden että osaeläkkeen suuruiset eläkkeet, toistaiseksi myönnetyt työkyvyttömyyseläkkeet, kuntoutustuet ja vuoteen 2008 asti yksilölliset varhaiseläkkeet. Mukana ovat myös ulkomaille maksetut eläkkeet. Eläkkeensaajia aineistossa ovat henkilöt, joille on maksettu tilastointikuukauden aikana tilastointikuukauteen kohdistuvaa eläkettä.

Organization: Kela (Kansaneläkelaitos)
Kunnan osarahoittaman työmarkkinatuen saajat ja maksetut etuudet kunnittain

Tämä tietoaineisto liittyy Kelan tilastotietokanta Kelaston dynaamiseen raporttiin Kunnan osarahoittaman työmarkkinatuen saajat ja maksetut etuudet. Aineisto on summattu kuntatasolle. Rahoittava kunta on työttömän asuinkunta työmarkkinatuen maksupäivänä, ja aluejako on laskutuskuukauden mukainen. Vuositietoja on vuodesta 2006 ja kuukausi- ja vuosikertymätietoja vuodesta 2015 alkaen. Tiedot päivittyvät kuukausittain 20. päivään mennessä.

Vuoden 2014 tiedoista alkaen kuntatieto määräytyy laskutuskuukauden eli maksukuukautta seuraavan kuukauden mukaisena, ja siksi lakkautettujen kuntien viimeiset joulukuun maksut sisältyvät uuden kunnan tietoihin. 

Työmarkkinatuen työttömyysajalta korvattujen päivien viimeisin kertymäluokka (TYOMARKKINATUKIPAIVA_LUOKKA) saa arvoja 'Yhteensä', '300-499', '500-999' ja '1000'. Henkilö on voinut kuulua kuukauden aikana useampaan luokkaan, mutta saajamäärät ja maksetut tuet saadaan aineistosta vain kertaalleen per kuukausi, kun aineistoa rajataan arvolla 'Yhteensä'. 

Aineistossa on vain se työmarkkinatuki, jonka rahoittamiseen kunnat osallistuvat. Mukana ei ole työllistymistä edistävien palvelujen ajalta maksettua työmarkkinatukea eikä valtion kokonaisuudessaan rahoittamaa työmarkkinatukea. Vuosina 2006 - 2014 kunnat rahoittivat 50 % työttömyysajan työmarkkinatuesta, jos tuen saajan työttömyysajan tukipäivien kertymä oli vähintään 500 päivää. Vuoden 2015 alussa kuntien rahoitusvastuu laajeni vähintään 300 päivää työttömyysajan tukea saaneisiin: kunnan rahoittama osuus on 300 - 999 päivää tukea saaneiden kohdalla 50 % ja vähintään 1 000 päivää tukea saaneiden kohdalla 70 % tuesta.

Henkilö on voinut saada yhden kuukauden tai vuoden aikana tukea useammasta kunnasta, joten koko maan saajamääriä ei pidä ottaa tästä aineistosta vaan vastaavasta koko maan aineistosta.


Organization: Kela (Kansaneläkelaitos)
Kelan eläke-etuuden saajat ja keskimääräiset etuudet

Tämä tietoaineisto liittyy Kelan tilastotietokanta Kelaston dynaamiseen raporttiin Kelan eläke-etuuden saajat ja keskimääräiset etuudet. Aineistossa on tietoja kuukausitasolla vuodesta 2018 alkaen. Vuoden lopun tietoja on vuodesta 2008 alkaen. Tiedot päivittyvät kuukausittain 20. päivään mennessä.

Aineisto sisältää seuraavat Kelan eläke-etuudet: kansaneläkkeet, perhe-eläkkeet, lapsikorotukset ja rintamalisät. Kansaneläke voi olla vanhuuseläkettä tai työkyvyttömyyseläkettä sekä vuoteen 2014 asti työttömyyseläkettä.

Eläke-etuudensaajia aineistossa ovat henkilöt, joille on maksettu tilastointikuukauden aikana tilastointikuukauteen kohdistuvaa eläke-etuutta. Keskimääräinen etuus on tilastointikuukautena maksettujen tilastointikuukautta koskevien etuuksien aritmeettinen keskiarvo. Takautuvasti ajalta ennen tilastointikuukautta maksetut etuudet eivät ole mukana keskimäärässä. Tietoja on saajan sukupuolen, iän ja asuinkunnan mukaan sekä etuuksittain luokiteltuina.

Organization: Kela (Kansaneläkelaitos)
Vanhempainpäivärahojen saajat ja maksetut etuudet

Tämä tietoaineisto liittyy Kelan tilastotietokanta Kelaston dynaamisiin raportteihin Vanhempainpäivärahojen saajat ja maksetut etuudet 2022- ja Vanhempainpäivärahojen saajat ja maksetut päivärahat 2006-2021. Tiedot päivittyvät kuukausittain 20. päivään mennessä.

Aineisto sisältää tietoa vanhempainpäivärahoja saaneiden henkilöiden lukumääristä, korvattujen päivien lukumääristä ja maksettujen etuuksien euromääristä. Tietoja on sukupuolen, iän ja asuinkunnan mukaan sekä etuuksittain luokiteltuina. 

Vuonna 2022 perhevapaauudistus toi muutoksia vanhempainpäivärahoihin. Uuden lain mukaiset etuudet ovat raskausraha, erityisraskausraha, vanhempainraha ja osittainen vanhempainraha. Niitä maksetaan, jos lapsen laskettu syntymäaika on 4.9.2022 tai sen jälkeen. Vanhan lain (SVL 1224/2004) mukaiset etuudet olivat äitiysraha, erityisäitiysraha, isyysraha, vanhempainraha ja osittainen vanhempainraha. Näitä etuuksia voidaan maksaa vuoden 2024 loppuun asti perheille, joilla vanhempainpäiväraha alkoi ennen uudistuksen voimaantuloa. 

Aineistossa on tietoja kuukausitasolla vuodesta 2018 ja vuositasolla vuodesta 2006 alkaen. Vuodesta 2022 alkaen saatavilla ovat vuosikertymätiedot, joista myös vuositiedot ovat poimittavissa. 

Organization: Kela (Kansaneläkelaitos)
Opintotuen saajat ja maksetut tuet

Tämä tietoaineisto liittyy Kelan tilastotietokanta Kelaston dynaamiseen raporttiin Opintotuen saajat ja maksetut tuet. Tiedot päivittyvät kuukausittain 20. päivään mennessä. 

Aineistossa on tiedot opintotuen saajista, maksetuista tuista ja keskimääräisistä tuista tilastointijakson aikana. Opintotuen saajia ovat henkilöt, joille on maksettu tilastointijakson aikana säännöllinen tai takautuva opintoraha tai asumislisä, tai joilla on voimassa oleva opintolainan valtiontakaus. Maksettuihin tukiin on tilastoitu säännöllisten tai takautuvien maksujen lisäksi myös opintoetuuksien palautukset. Keskimääräiseen opintotukeen (euroa/saaja) on tilastoitu ainoastaan säännöllisesti maksetut tuet ja opintolainan valtiontakauksen euromäärä.

Opintotuen saajat ja maksetut etuudet tilastoidaan kalenterivuosittain, lukuvuosittain ja kuukausittain. Lukuvuosi alkaa elokuun alussa ja päättyy seuraavan vuoden heinäkuun lopussa. Aineistossa on tietoja vuositasolla vuodesta 2005 alkaen, kuukausitasolla vuodesta 2018 alkaen ja lukuvuositasolla 2005/2006 alkaen.

Oppilaitosaste määräytyy etuuden maksutapahtumaan liittyvän oppilaitosnumeron perusteella. Oletusarvoisesti opintotuen saaja tilastoituu tilastointijakson viimeisimmän maksutapahtuman mukaiseen oppilaitosasteeseen. Valinnalla "Astetiedon peruste: Kaikki oppilaitokset" tuen saaja tilastoituu kaikkiin tilastointijakson maksutapahtumien mukaisiin oppilaitosasteisiin. Yhteissummassa tuen saaja esiintyy kuitenkin vain kerran.

Oppilaitosasteeseen "Ulkomaiset oppilaitokset" tilastoituvat ne opintotuen saajat, jotka suorittavat tutkintoa ulkomaisessa oppilaitoksessa.

Opintotuen saajan ikä ja asuinkunta tilastoituvat valitun ajanjakson lopun tietojen mukaisesti. Lukuvuoden tiedoissa ikä ja asuinkunta ovat kuitenkin  lukuvuoteen sisältyvän syyslukukauden lopun tieto.

Organization: Kela (Kansaneläkelaitos)
Kelan työttömyysetuudet korvausperusteen mukaan

Tämä tietoaineisto liittyy Kelan tilastotietokanta Kelaston dynaamiseen raporttiin 'Kelan työttömyysetuudet korvausperusteen mukaan'. Aineistoon on summattu Kelan yleisimpien työttömyysetuuksien saajat, maksetut etuudet sekä korvatut päivät korvausperusteen mukaan. Aineistossa on vuositason summat vuodesta 2000 ja kuukausitason summat tammikuusta 2018 alkaen. Tiedot päivittyvät kuukausittain 20. päivään mennessä.

Aineistossa on tiedot peruspäivärahasta ja työmarkkinatukietuuksista. Työmarkkinatukietuuksiin kuuluvat työmarkkinatuki, kotoutumistuki sekä yhdistelmätuki. Kelan maksama yhdistelmätuki lakkasi vuoteen 2007 mennessä, ja sen korvasi työvoimahallinnon maksama palkkatuki.

Korvausperusteen pääluokitus jakaa etuudet työttömyysajalta ja työllistymistä edistävien palvelujen ajalta maksettuihin etuuksiin. Työllistymistä edistävät palvelut on luokiteltu myös toimenpidekohtaisesti. Tieto puuttuu -luokkaan on tilastoitu etuuksien palautukset, joille ei tiedetä korvausperustetta.

Peruspäivärahan tiedot alkavat vuodesta 2010, jolloin peruspäivärahaa alettiin maksaa työllistymistä edistävien palvelujen ajalta työmarkkinatuen ja kotoutumistuen tavoin.


Organization: Kela (Kansaneläkelaitos)
Perustoimeentulotuen saajakotitaloudet

Tämä tietoaineisto liittyy Kelan tilastotietokanta Kelaston dynaamiseen raporttiin Perustoimeentulotuen saajakotitaloudet. Aineisto sisältää Kelan maksaman perustoimeentulotuen saajakotitalouksien lukumäärän mm. kotitaloustyypin mukaan. Aineistossa on tiedot vuodesta 2017 alkaen sekä kuukausi- että vuositasolla. Tiedot päivittyvät kuukausittain 20. päivään mennessä.

Saajakotitaloudeksi lasketaan sellainen perustoimeentulotukilain perhekäsitteen mukainen kotitalous, jolle on tarkastelujaksolla maksettu nollaa suurempi maksu. Kotitalous pysyy samana niin kauan kuin tuen hakija ja mahdollinen puoliso pysyvät samoina.

Kotitaloustyypin lisäksi aineistossa on eroteltu omiksi alaluokikseen ne kotitaloudet, joissa hakija tai puoliso on alle 25-vuotias, ja muut kotitaloudet. 

Aineiston aluetieto perustuu saajakotitalouden jäsenten ensisijaiseen oleskelukuntaan (ns. tilastokunta). Vuosikertymätasolla kotitalous lasketaan kaikkiin sen tilastokuntiin kertymäjakson aikana. Koko maan tasolla kukin kotitalous on kuitenkin summattu aineistoon vain kerran.

Vuosikertymätason aineistossa kotitalouden kotitaloustyyppi ja alle 25-vuotias hakija tai puoliso on huomioitu vain viimeisimmän kertymäjaksoon sisältyvän maksun mukaisina.


Organization: Kela (Kansaneläkelaitos)
Kelan maksaman perustoimeentulotuen menot ja palautukset

Tämä tietoaineisto liittyy Kelan tilastotietokanta Kelaston dynaamiseen raporttiin Kelan maksama perustoimeentulotuki. Aineistossa on Kelan maksaman perustoimeentulotuen bruttomenot ja palautukset päivätason summina vuodesta 2017 alkaen. Tiedot päivittyvät kuukausittain 20. päivään mennessä.

Aluetieto perustuu maksun saajakotitalouden jäsenten oleskelukuntaan, ja aluejako on maksupäivän mukainen. Jos kotitaloudella on kaksi oleskelukuntaa, maksettu tuki on jaettu näiden kuntien välillä oleskeluajan mukaan. Valtion kokonaan rahoittama tuki on erotettu kuntien ja valtion puoliksi rahoittamasta tuesta.

Maksetun perustoimeentulotuen määrään sisältyy myös väliaikainen epidemiakorvaus, jota maksettiin pääasiassa loka-joulukuussa vuonna 2020. Väliaikainen epidemiakorvaus oli kohdennettu perustoimeentulotuen saajille, ja se oli valtion kokonaan rahoittamaa tukea.


Organization: Kela (Kansaneläkelaitos)
Kunnan osarahoittaman työmarkkinatuen saajat ja maksetut etuudet koko maa

Tämä tietoaineisto liittyy Kelan tilastotietokanta Kelaston dynaamiseen raporttiin Kunnan osarahoittaman työmarkkinatuen saajat ja maksetut etuudet. Aineisto on summattu koko maan tasolle. Vuositietoja on vuodesta 2006 ja kuukausi- ja vuosikertymätietoja vuodesta 2015 alkaen. Tiedot päivittyvät kuukausittain 20. päivään mennessä.

Työmarkkinatuen työttömyysajalta korvattujen päivien viimeisin kertymäluokka (TYOMARKKINATUKIPAIVA_LUOKKA) saa arvoja 'Yhteensä', '300-499', '500-999' ja '1000'. Henkilö on voinut kuulua kuukauden aikana useampaan luokkaan, mutta saajamäärät ja maksetut tuet saadaan aineistosta vain kertaalleen per kuukausi, kun aineistoa rajataan arvolla 'Yhteensä'. 

Aineistossa on vain se työmarkkinatuki, jonka rahoittamiseen kunnat osallistuvat. Mukana ei ole työllistymistä edistävien palvelujen ajalta maksettua työmarkkinatukea eikä valtion kokonaisuudessaan rahoittamaa työmarkkinatukea. Vuosina 2006 - 2014 kunnat rahoittivat 50 % työttömyysajan työmarkkinatuesta, jos tuen saajan työttömyysajan tukipäivien kertymä oli vähintään 500 päivää. Vuoden 2015 alussa kuntien rahoitusvastuu laajeni vähintään 300 päivää työttömyysajan tukea saaneisiin: kunnan rahoittama osuus on 300 - 999 päivää tukea saaneiden kohdalla 50 % ja vähintään 1 000 päivää tukea saaneiden kohdalla 70 % tuesta.



Organization: Kela (Kansaneläkelaitos)
Lastenhoidon tukien saajat ja maksetut tuet

Tämä tietoaineisto liittyy Kelan tilastotietokanta Kelaston dynaamiseen raporttiin Lastenhoidon tukien saajat ja maksetut etuudet. Aineistossa on tietoja kuukausitasolla vuodesta 2018 ja vuositasolla vuodesta 2007 alkaen.  Tiedot päivittyvät kuukausittain 20. päivään mennessä.

Lastenhoidon tukia ovat kotihoidon tuki, yksityisen hoidon tuki, osittainen hoitoraha ja joustava hoitoraha. Tuet ovat kuntien rahoittamia. Kotihoidon tuki ja yksityisen hoidon tuki muodostuvat hoitorahasta ja hoitolisästä, johon vaikuttavat perheen koko ja tulot. Jotkut kunnat ovat sopineet Kelan kanssa myös kuntalisän maksamisesta. 

Aineisto sisältää tietoa lastenhoidon tukia saaneiden henkilöiden ja lasten lukumääristä sekä maksettujen etuuksien euromääristä. Tietoja on saajan sukupuolen, iän ja asuinkunnan mukaan sekä etuuksittain luokiteltuina. Asuinkunnan sijasta tiedot saa myös maksavan kunnan mukaan. 

Kotihoidon tukea voi saada, jos perheessä on alle 3-vuotias lapsi, jolla ei ole kunnallista varhaiskasvatuspaikkaa. Yksityisen hoidon tukea voi saada alle kouluikäisestä lapsesta, jota hoitaa palkattu hoitaja tai yksityinen varhaiskasvatuksen tuottaja. Osittaista hoitorahaa maksetaan 1. ja 2. luokalla olevan lapsen vanhemmalle, joka on lyhentänyt työaikaansa lapsen hoidon vuoksi. Joustavaa hoitorahaa on maksettu vuodesta 2014 alkaen, jolloin sitä alettiin myöntää alle 3-vuotiaista lapsista niille vanhemmille, jotka työskentelevät osa-aikaisesti. Sitä ennen alle 3-vuotiaista oli mahdollista saada osittaista hoitorahaa.

Organization: Kela (Kansaneläkelaitos)
Kelan etuuksien saajat ja maksetut etuudet

Tämä tietoaineisto liittyy Kelan tilastotietokanta Kelaston dynaamiseen raporttiin Kelan etuuksien saajat ja maksetut etuudet. Aineistossa on tiedot Kelan etuuksien saajien ja maksettujen etuuksien määristä sekä keskimääräisen etuuden laskentaan tarvittavat tiedot. Aineisto kattaa valtaosan Kelan etuuksista sekä vuositasolla että kuukausitasolla. Aineistossa on vuositason summat vuodesta 2008 ja kuukausitason summat tammikuusta 2018 alkaen. Tiedot päivittyvät kuukausittain 20. päivään mennessä.

Aineistosta puuttuu tiedot työnantajien järjestämästä työterveyshuollosta, yrittäjien työterveyshuollosta ja opiskelijoiden terveydenhuollosta maksetuista korvauksista. 

Vuositason aineistossa ei ole tietoja eläkkeiden, vammaisetuuksien, asumistukien tai ja elatustuen saajista. Opintolainavähennykseen ja opintolainan valtiontakaukseen ei liity Kelan maksua etuuden saajalle.

Yleisen asumistuen saaja tarkoittaa tässä asumistuen saajaruokakuntaa ja perustoimeentulotuen saaja toimeentulotuen saajakotitaloutta.

Aineisto kattaa seuraavat etuudet:

•	Elatustuki

•	Eläke-etuudet (ei sisällä takuueläkettä)

•	Eläkkeensaajan asumistuki

•	Erityishoitoraha

•	Koulumatkatuki

•	Kuntoutus

•	Kuntoutusraha

•	Lapsilisä

•	Lastenhoidon tuet

•	Maahanmuuttajan erityistuki

•	Opintolainahyvitys

•	Opintolainan korkoavustus

•	Opintolainavähennys

•	Opintotuki (opintoraha, asumislisä, lainatakaus)

•	Perustoimeentulotuki

•	Sairaanhoitokorvaukset

•	Sairauspäivärahat

•	Sotilasavustus

•	Takuueläke

•	Työttömyysturva

•	Vammaisetuudet

•	Vanhempainpäiväraha

•	Vuosilomakustannuskorvaukset työnantajille

•	Yleinen asumistuki

•	Äitiysavustus



Organization: Kela (Kansaneläkelaitos)
Kelan maksamat eläke-etuudet

Tämä tietoaineisto liittyy Kelan tilastotietokanta Kelaston dynaamiseen raporttiin 'Kelan maksamat eläke-etuudet'. Vuositiedot ovat saatavilla vuodesta 2008 ja kuukausitiedot vuoden 2018 tammikuusta. Tiedot päivittyvät kuukausittain 20. päivään mennessä.

Aineisto sisältää Kelan maksamat eläke-etuudet lukuunottamatta takuueläkkeitä. Aineistoon sisältyvät kaikki maksutyypit eli säännöllisten maksujen lisäksi myös takautuvat maksut ja palautukset.


Organization: Kela (Kansaneläkelaitos)
Maksetut takuueläkkeet

Tämä tietoaineisto liittyy Kelan tilastotietokanta Kelaston dynaamiseen raporttiin 'Maksetut takuueläkkeet'. Tietoaineisto sisältää kuukausi- ja vuositietoja vuodesta 2020 alkaen. Tiedot päivittyvät kuukausittain 20. päivään mennessä.

Maksettujen takuueläkkeiden aineistoon sisältyvät kaikki maksutyypit eli säännöllisten maksujen lisäksi myös takautuvat maksut ja palautukset.

Eläkkeen peruste -tieto kertoo, millä perusteella takuueläke on myönnetty. Jos henkilö on kansaneläkkeen saaja, takuueläkkeen perusteena aineistossa on aina kansaneläke, vaikka henkilöllä olisi muitakin eläkkeitä maksussa.

Organization: Kela (Kansaneläkelaitos)
Perustoimeentulotuen saajat

Tämä tietoaineisto liittyy Kelan tilastotietokanta Kelaston dynaamiseen raporttiin 'Perustoimeentulotuen saajat'. Aineistossa on Kelan maksaman perustoimeentulotuen saajien lukumäärä kunnittain ja ikäryhmittäin. Aineistossa on sekä vuosi- että kuukausitason summat vuodesta 2017 alkaen kuntakohtaisesti sekä vuosikertymät vuodesta 2017 koko maan osalta. Tiedot päivittyvät kuukausittain 20. päivään mennessä.

Saajalla tarkoitetaan tässä henkilöä, jonka kotitaloudelle on tarkastelujaksolla maksettu perustoimeentulotukea. Saajien osuus väestöstä alueittain ja ikäryhmittäin on laskettu Kelan väestötietojen perusteella. Saajan ikä ja sukupuoli ovat tarkastelujakson lopun mukaiset. 

Aluetieto perustuu saajan kotitalouden jäsenten ensisijaiseen oleskelukuntaan. Vuosikertymätiedoissa saaja on kaikissa eri kuukausien oleskelukunnissa. 

Organization: Kela (Kansaneläkelaitos)
Maksetut yleiset asumistuet

Tämä tietoaineisto liittyy Kelan tilastotietokanta Kelaston dynaamiseen raporttiin 'Maksetut yleiset asumistuet'. Vuositason aineistossa on tiedot vuodesta 1994 sekä kuukausi- ja vuosineljännestason aineistoissa tammikuusta 2018 alkaen. Tiedot päivittyvät kuukausittain 20. päivään mennessä.

Yleisen asumistuen saajaruokakunnan muodostavat yleensä samassa asunnossa pysyvästi asuvat henkilöt. 


Organization: Kela (Kansaneläkelaitos)
Työmarkkinatuen saajat tukipäivien kertymän ja korvausperusteen mukaan

Tämä tietoaineisto liittyy Kelan tilastotietokanta Kelaston dynaamiseen raporttiin Työmarkkinatuen saajat tukipäivien kertymän ja korvausperusteen mukaan. Aineistossa on työmarkkinatuen ja kotoutumistuen saajat kuukauden/vuoden lopussa. Vuositason aineistossa on tiedot vuodesta 2014 ja kuukausitason aineistossa tammikuusta 2018 alkaen.  Tiedot päivittyvät kuukausittain 20. päivään mennessä.

Saajat tilastoituvat takautuvasti niille kuukausille, joille henkilölle maksetaan kuukauden viimeiselle työpäivälle kohdistuvaa työttömyysturvaetuutta kolmen seuraavan kalenterikuukauden aikana. Esimerkiksi vuoden lopun saajaksi tilastoituu, jos henkilölle maksetaan joulukuun viimeiselle päivälle kohdistuva työttömyysturvaetuus seuraavan vuoden maaliskuun loppuun mennessä.

Työmarkkinatukipäivien kertymä on työttömyysajalta maksettujen tukipäivien määrä, joka tuen saajalle on maksettu tilastointiaikaan asti. Kertymän laskeminen aloitetaan alusta, jos henkilö täyttää työssäoloehdon.

Korvausperuste jakaa etuudet työttömyysajalta ja työllistymistä edistävien palvelujen ajalta maksettuihin etuuksiin.



Organization: Kela (Kansaneläkelaitos)
Voimassa olleet, alkaneet ja päättyneet lääkekorvausoikeudet

Tämä tietoaineisto liittyy Kelan tilastotietokanta Kelaston dynaamiseen raporttiin Voimassa olleet, alkaneet ja päättyneet lääkekorvausoikeudet. Aineistossa on tietoja vuositasolla vuodesta 1986 alkaen. Tiedot päivittyvät vuosittain tavallisesti helmikuun 20. päivään mennessä. Korvausoikeudet kattavat

-  erityiskorvaukseen oikeuttavat sairaudet,

-  rajoitetusti erityiskorvattavat lääkkeet,

-  rajoitetusti peruskorvattavat lääkkeet ja

-  kliinisen ravintovalmisteen korvaukseen oikeuttavat sairaudet.

Aineistossa on viisi erilaista mittalukua, joiden avulla voi tarkastella korvausoikeuksien lukumääriä:

-  Tilastovuoden aikana alkaneet korvausoikeudet

-  Tilastovuoden aikana kuolemaan päättyneet korvausoikeudet

-  Tilastovuoden aikana voimassa olleet korvausoikeudet

-  Tilastovuoden lopussa voimassa olleet korvausoikeudet

-  Koko tilastovuoden voimassa olleet korvausoikeudet (vuodesta 2019 alkaen)

Korvausoikeus voidaan myöntää määräaikaisena tai toistaiseksi voimassa olevana. Useampi peräkkäinen korvausoikeusjakso, joiden väli on korkeintaan 90 vuorokautta ja joissa on sama korvausoikeusnumero, on laskettu samaksi korvausoikeusjaksoksi. Jos korvausoikeusjaksojen väli oli yli 90 päivää niin molemmat korvausoikeusjaksot on tilastoitu erikseen.

Korvausoikeuden voimassaolo ei kerro siitä, ostiko henkilö tilastovuoden aikana kyseisellä korvausoikeudella jotakin lääkettä.

Hyvinvointialuetieto perustuu henkilön vakinaiseen asuinkuntaan tilastovuoden lopussa tai kuolinpäivänä, mikäli henkilö kuoli tilastovuoden aikana. Vastaavasti tiedot ikäryhmästä ja sukupuolesta perustuvat asiakkaan tietoihin, jotka olivat voimassa tilastovuoden lopussa tai kuolinpäivänä. Aluejaotusvuosi on tilastovuoden mukainen vuodesta 2021 alkaen, vanhemmat vuodet käyttävät vuoden 2021 mukaista aluetietoa.

Organization: Kela (Kansaneläkelaitos)